Dam by Riversdal minder as 40% vol | Netwerk24
Dam by Riversdal minder as 40% vol
Deur Jackie Kruger 04 Augustus 2018 09:02
Die Hessequa-munisipaliteit het ’n beroep op inwoners gedoen om water te bespaar.
Die vlak van die Korentepoortdam by Riversdal staan tans op 39,45% en dié van die Duivenhoksdam by Heidelberg op 74%, sê Susan Geldenhuys, ’n munisipale woordvoerder.
Dié munisipale gebied sluit dorpe soos Stilbaai, Heidelberg en Riversdal in.
Geldenhuys sê goeie reën word dié naweek vir die gebied voorspel.
Die munisipaliteit sê op sy Facebookblad die inhoud van die damme bepaal of waterbeperkings aangepas sal word. Vlak 1-waterbeperkings geld tans. Dit behels onder meer dat tuine slegs twee uur per dag – tussen 16:00 en 18:00 –natgelei mag word. Plaveisels mag nie afgespuit word nie. Voertuie, bote en woonwaens mag met ’n emmer water gewas word.
Meer oor: Hessequa-Munisipaliteit | Riversdal | Droogte | Waterskaarste | Dam
Spanne spook met brand in Riversdal